MJD ออกหุ้นกู้ 1.5 พันลบ.อายุ 2 ปี ดอกเบี้ย 6% ขายรายใหญ่
MJD ออกหุ้นกู้ 1.5 พันลบ.อายุ 2 ปี ดอกเบี้ย 6% เสนอขายรายใหญ่ 18-19 และ 22-23 พ.ค.
20 เม.ย. 2560

บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ครั้งที่ 1/2560 ชนิดระบุชื่อผู้ถือ ประเภทไม่ด้อยสิทธิ ไม่มีหลักประกัน และไม่มีผู้แทนผู้ถือหุ้นกู้ วงเงินไม่เกิน 1,500 ล้านบาท อายุ 2 ปี ครบกำหนดไถ่ถอนในปี 62 อัตราดอกเบี้ยคงที่ 6% ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายให้กับผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 18-19 และ 22-23 พ.ค.โดยมี บล.เอเชีย พลัส เป็นผู้จัดการจำหน่ายหุ้นกู้ และธนาคารกรุงศรีอยุธยาเป็นนายทะเบียนหุ้นกู้
บริษัทมีวัตถุประสงค์ที่จะนำเงินไปใช้ชำระคืนหุ้นกู้ MJDl75A ที่จะครบกำหนดไถ่ถอนในวันที่ 24 พ.ค.60 มูลค่า 1,000 ล้านบาท และส่วนที่เหลือนำไปใช้เป็นเงินทุนหมุนเวียนในการดำเนินงานของบริษัท